**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΜΟΣΧΑΤΟΥ-ΤΑΥΡΟΥ 20/6/2022**

Γραφείο Τύπου: 2132019636

Graftip.mt@gmail.com

**Δελτίο τύπου**

**Δημοτική Βιβλιοθήκη**

**Καλοκαιρινή Εκστρατεία Ανάγνωσης και Δημιουργικότητας 2022**

**«Διαδρομές ανάγνωσης …άκουσε, δες, μάθε, γέλα!»**

H **Δημοτική μας Βιβλιοθήκη στον Ταύρο** συμμετέχει στην Καλοκαιρινή Εκστρατεία Ανάγνωσης και Δημιουργικότητας της Εθνικής Βιβλιοθήκης της Ελλάδος, με κεντρικό σύνθημα «Διαδρομές ανάγνωσης … άκουσε, δες, μάθε, γέλα»!

Από την **Τετάρτη 29 Ιουνίου έως και την Κυριακή 4 Σεπτεμβρίου**, σε επιλεγμένες ημερομηνίες, θα διαβάσουμε ιστορίες, θα παίξουμε, θα δημιουργήσουμε και θα ανακαλύψουμε τη μαγείας της ανάγνωσης! Βασικό βιβλίο αφόρμησης για τα εργαστήρια που πρόκειται να υλοποιηθούν είναι «Τα Ψηλά Βουνά» του Ζαχαρία Παπαντωνίου, το οποίο θα συνδυαστεί με νεότερα κείμενα της παιδικής βιβλιογραφίας. Τα έργα και οι λέξεις θα μας εμπνεύσουν να υλοποιήσουμε παιχνίδια βασισμένα σε τέσσερις άξονες: τη φύση, το νερό, τον ουρανό και τον άνθρωπο.

Το πρόγραμμα απευθύνεται σε παιδιά Δημοτικού. Για τη συμμετοχή θα τηρηθεί σειρά προτεραιότητας.

**Για πληροφορίες και δηλώσεις συμμετοχής επικοινωνείτε με την υπεύθυνη κα Στιβαχτά Μαριάννα στο τηλέφωνο 2103417939 ή απευθείας στο χώρο της βιβλιοθήκης στην οδό Αγίας Σοφίας 16.**

***Από το Γραφείο Τύπου του Δήμου Μοσχάτου-Ταύρου***